På bare to dage er 53 personer blevet fandet i politiets fartkontrol i Himmerland. Det oplyser Nordjyllands Politi i en pressemeddelelse. Thomas Ottesen, der er fungerende politikommisær og ansvarlig for kontrollen fortæller, at de 53 sigtelser for overtrædelserne af fartgrænserne fordeler sig således: 15 betingede frakendelser af førerretten. 32 sager, der udløste klip i førerbeviset. 2 tilfælde af kørsel uden førerret samt lidt andre forskellige færdselssager. Som eksempler fra indsatsen kan nævnes, at flere billister og motorcykler blev målt med høje hastigheder på mellem 170 og 184 kilometer i timen på motorvejsstrækninger. Og en enkelt bilist blev målt til at køre 136 kilometer i timen på en landevej, hvor man må køre 80. Fungerende politikommissær Thomas Ottesen er lidt skuffet. - Vi må desværre igen konstatere, at trafikanternes speeder-fod stadig er alt for tung. Hastigheden skal ned på vejene – så får vi færre ulykker og dem der sker bliver mindre voldsomme. Fart er farlig. Så: Sænk farten, revser Thomas Ottesen. Nordjyllands Politis forskellige færdselskontroller vil fortsætte hen over sommerugerne.

Opsummering:
Hen over to dage har Nordjyllands Politi gennemført hastighedskontrol i Himmerland. Færdselsbetjentens fokus var på både motor- og landeveje. I alt 53 blev sigtet.